Viersdalen naturreservat

Viersdalen naturreservat er et naturreservat i Porsgrunn kommune. Det består av et område nord for Langangen. Området ble vernet 21. juni 2024. Reservatet inngår i verneplan for skogvern. Sykling, ridning og bruk av hest utenom eksisterende stier, traktorslepe og traktorveier er forbudt. Reservatet ligger like øst for Hanakne naturreservat som ble opprettet samtidig også for skogvern. Verneforskriften sier at formålet med vernet er «å bevare et lavereliggende område på høy bonitet som representerer bestemte typer natur i form av gammel granskog og boreonemoral blandingsskog samt innehar sårbar natur som lågurt-eikeskog, rasmark-lindeskog, alm-lindeskog og død ved, samt gamle og hule trær. Videre er formålet å bevare et område som innehar sjeldne og truede arter av insekter, karplanter og sopp. Det er en målsetning å beholde verneverdiene i mest mulig urørt tilstand, og eventuelt videreutvikle dem.» Referanser